
ประกาศเทศบาลตำบลทอนหงส์
เรื่อง   ประกาศเผยแพร่รายงานการประชุมสภาเทศบาลตำบลทอนหงส์

สมัยวิสามัญ  สมัยที่  ๒  ประจำปี  พ.ศ.๒๕๕๓
................................................


ตามที่เทศบาลตำบลทอนหงส์   ได้เรียกประชุมสภาเทศบาล  สมัยวิสามัญ  สมัยที่  ๒  ประจำปี  พ.ศ.๒๕๕๓  เมื่อวันที่  ๒๗  ธันวาคม  ๒๕๕๓  และสภาเทศบาลได้มีมติรับรองรายงานการประชุมดังกล่าวแล้ว   เมื่อวันที่  ๑๐  มีนาคม  ๒๕๕๔  (สมัยสามัญ  สมัยแรก  ประจำปี  พ.ศ.๒๕๕๔)


เทศบาลตำบลทอนหงส์  จึงขอประกาศเผยแพร่รายงานการประชุมสภาเทศบาลตำบลทอนหงส์  สมัยวิสามัญ  สมัยที่  ๒  ประจำปี  พ.ศ.๒๕๕๓  เพื่อเปิดเผยให้ประชาชนได้ทราบทั่วกัน



ประกาศ  ณ  วันที่   ๑๐  มีนาคม  พ.ศ.๒๕๕๔






 กมล  บุญงาม
(นายกมล  บุญงาม)
ประธานสภาเทศบาลตำบลทอนหงส์
- สำเนา -

รายงานการประชุมสภาเทศบาลตำบลทอนหงส์  

สมัยวิสามัญ  สมัยที่  ๒  ประจำปี  พ.ศ.๒๕๕๓
เมื่อวันที่  ๒๗  ธันวาคม  ๒๕๕๓  เวลา  ๑๐.๐๐ น.

ณ  ห้องประชุมสภาเทศบาลตำบลทอนหงส์
……………………………… 

ผู้มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	๑.

๒.

๓.

๔.

๕.

๖.

๗.

๘.

๙.

๑๐.

๑๑.

๑๒.
	นายกมล           บุญงาม
นายสยาม         นิลพัฒน์
นายภิรมย์         สูญกรรมรัตน์
นายรมย์            อิวิโส
นายวีรศักดิ์       จุลรัตน์

นายบุญธรรม    โชติอัคคี
นายอภิชาติ       บุญเนือง
นายสมแสง      บุญคล่อง


นายสมิง           รักขพันธ์
นายจรัญ           เยี้ยนชลคำ
นายอุสาห์        จันทรภักดี
นางสมบุญ        เดชทัพ

	ประธานสภาเทศบาล
รองประธานสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
เลขานุการสภาเทศบาล
	กมล           บุญงาม
สยาม         นิลพัฒน์  
ภิรมย์         สูญกรรมรัตน์
รมย์            อิวิโส
วีรศักดิ์       จุลรัตน์
บุญธรรม    โชติอัคคี
อภิชาติ       บุญเนือง
สมแสง      บุญคล่อง
สมิง           รักขพันธ์
จรัญ           เยี้ยนชลคำ
อุสาห์        จันทรภักดี
สมบุญ        เดชทัพ
	


ผู้เข้าร่วมประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	๑.

๒.

๓.

๔.

๕.

๖.

๗.


	นายอมร            แคล้วภัย   
นายจรูญ           ไตรเมศ

นายวิโรจน์        เยี้ยนชลคำ
นายอนุชา         ธรรมชาติ
นางตะวัน         จิตร์เพ็ชร์ 
นางกมลทิพย์     จงจิตร

นางสาวกาญดา   โกศัย
	นายกเทศมนตรี
รองนายกเทศมนตรี

รองนายกเทศมนตรี

ปลัดเทศบาล
หัวหน้าสำนักปลัด

เจ้าหน้าที่วิเคราะห์นโยบายและแผน

เจ้าพนักงานธุรการ
	อมร           แคล้วภัย   
จรูญ           ไตรเมศ

วิโรจน์        เยี้ยนชลคำ
อนุชา         ธรรมชาติ
ตะวัน         จิตร์เพ็ชร์
กมลทิพย์     จงจิตร

กาญดา         โกศัย
	


                       /  เริ่มประชุม  เวลา……

เริ่มประชุม  เวลา  ๑๐.๐๐ น.



เมื่อสมาชิกสภาเทศบาลตำบลทอนหงส์   ได้เข้าประจำที่นั่งครบองค์ประชุมแล้ว
เลขานุการสภาเทศบาล  กล่าวเรียนเชิญประธานสภาเทศบาลจุดธูปเทียนบูชาพระรัตนตรัย   และได้อ่าน
ประกาศอำเภอพรหมคีรี
นางสมบุญ  เดชทัพ
    -
กราบเรียน  ท่านประธานสภา  และสมาชิกผู้ทรงเกียรติทุกท่าน
เลขานุการสภาเทศบาล
ดิฉันขออนุญาตอ่านประกาศอำเภอพรหมคีรี  ดังนี้  

ประกาศอำเภอพรหมคีรี
เรื่อง   เรียกประชุมสภาเทศบาลตำบลทอนหงส์  สมัยวิสามัญ  สมัยที่  ๒  ประจำปี  พ.ศ.๒๕๕๓  
............................................


ด้วยนายกเทศมนตรีตำบลทอนหงส์  ได้ร้องขอเปิดประชุมสภาเทศบาลตำบลทอนหงส์
สมัยวิสามัญ  สมัยที่  ๒  ประจำปี  พ.ศ.๒๕๕๓  เพื่อให้นายกเทศมนตรีตำบลทอนหงส์เสนอผลการติดตามและประเมินผลแผนพัฒนาต่อสภาเทศบาล  และจัดทำรายงานผลการปฏิบัติงานตามนโยบายที่ได้แถลงไว้ต่อสภาเทศบาล


อาศัยอำนาจตามความในมาตรา  ๒๖  แห่งพระราชบัญญัติเทศบาล  พ.ศ.๒๔๙๖  และแก้ไขเพิ่มเติมจนถึง  (ฉบับที่ ๑๓)  พ.ศ.๒๕๕๒  ประกอบกับคำสั่งจังหวัดนครศรีธรรมราช   ที่  ๑๘๕/๒๕๕๓   ลงวันที่  ๒๘  มกราคม  พ.ศ.๒๕๕๓  เรื่อง  การมอบอำนาจให้รองผู้ว่าราชการจังหวัด  หัวหน้าส่วนราชการ  นายอำเภอ  ปฏิบัติราชการแทนผู้ว่าราชการจังหวัด  ตามผนวก  จ. กรณี  การเรียกประชุมสภาเทศบาลตำบล   สมัยวิสามัญ  ตามพระราชบัญญัติเทศบาล  พ.ศ.๒๔๙๖  และที่แก้ไขเพิ่มเติมจนถึง  (ฉบับที่  ๑๓)  พ.ศ.๒๕๕๒  จึงเรียกประชุมสภาเทศบาลตำบลทอนหงส์   สมัยวิสามัญ  สมัยที่  ๒  ประจำปี  พ.ศ.๒๕๕๓   มีกำหนด  ๗  วัน  นับตั้งแต่วันที่  ๒๒  ธันวาคม  ๒๕๕๓  เป็นต้นไป


จึงประกาศให้ทราบโดยทั่วกัน






ประกาศ  ณ  วันที่  ๑๔  ธันวาคม  พ.ศ.๒๕๕๓
      

 ถาวร  คงแก้ว
(นายถาวร  คงแก้ว)
นายอำเภอพรหมคีรี
ประทับตราประจำตำแหน่งเป็นสำคัญ

       / นางสมบุญ........
นางสมบุญ  เดชทัพ
  -
ลำดับต่อไป  เป็นระเบียบวาระการประชุมสภาเทศบาลตำบลทอนหงส์
น
เลขานุการสภาเทศบาล
 สมัยวิสามัญ   สมัยที่  ๒  ประจำปี  พ.ศ.๒๕๕๓   ขอเชิญท่านประธานสภาเทศบาล
ได้ดำเนินการประชุมให้เป็นไปตามระเบียบวาระ  ขอเรียนเชิญค่ะ
ระเบียบวาระที่  ๑
เรื่อง
ประธานแจ้งให้ที่ประชุมทราบ  
นายกมล  บุญงาม


-    ไม่มี    -
 
ประธานสภาเทศบาล

ระเบียบวาระที่  ๒
เรื่อง
รับรองรายงานการประชุมครั้งที่แล้ว
นายกมล  บุญงาม
-
ขอให้สมาชิกได้ตรวจดูรายงานการประชุม  สมัยสามัญ  สมัยที่  ๔  ประจำปี  
ประธานสภาเทศบาล
พ.ศ.๒๕๕๓  ประชุมเมื่อวันที่  ๑๕  กันยายน  ๒๕๕๓  
-
สมาชิกท่านใดจะเปลี่ยนแปลง  แก้ไข  ถ้อยคำของตนเองบ้าง  ขอเชิญครับ...
-
หากไม่มี  กระผมจะขอมติรับรองรายงานการประชุม  สมาชิกท่านใดให้
การรับรอง  กรุณายกมือขึ้น
มติที่ประชุม


       รับรอง                  ๑๒                  ท่าน
    ไม่รับรอง                   -                    ท่าน
                                                     งดออกเสียง                   -                    ท่าน
ระเบียบวาระที่  ๓
เรื่อง
รายงานผลการติดตามและประเมินผลแผนพัฒนาเทศบาล  ประจำปี
งบประมาณ  พ.ศ.๒๕๕๓

นายกมล  บุญงาม
-
ขอเชิญท่านนายกเทศมนตรีรายงานผลต่อสภาครับ
ประธานสภาเทศบาล
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขอรายงานผลต่อที่ประชุมสภา  ดังนี้
รายงานผลการติดตามและประเมินผลแผนพัฒนาเทศบาลตำบลทอนหงส์
ประจำปีงบประมาณ  พ.ศ.๒๕๕๓
.....................................
เรียน
ประธานสภาเทศบาลตำบลทอนหงส์


กระผม  นายอมร  แคล้วภัย  นายกเทศมนตรีตำบลทอนหงส์  ขอรายงานผลการติดตามและประเมินผลแผนพัฒนาเทศบาลตำบลทอนหงส์  ประจำปีงบประมาณ  พ.ศ.๒๕๕๓   เพื่อเสนอต่อสภาเทศบาลตำบลทอนหงส์  ตามรัฐธรรมนูญแห่งราชอาณาจักรไทย  พุทธศักราช  ๒๕๕๐  มาตรา  ๒๘๗  วรรค ๓   บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ  การใช้จ่าย  และผลการดำเนินงานในรอบปี   เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น   และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่นพ.ศ.๒๕๔๘  ข้อ ๓๐(๕)  กำหนดให้ผู้บริหารองค์กรปกครองส่วนท้องถิ่นเสนอผลการติดตาม
    / และประเมินผล........
และประเมินผลต่อสภาท้องถิ่น  คณะกรรมการพัฒนาท้องถิ่น  และประกาศผลการติดตามและประเมินผลแผนพัฒนาให้ประชาชนทราบโดยทั่วไปอย่างน้อยปีละหนึ่งครั้ง  ภายในเดือนธันวาคมของทุกปี  ทั้งนี้ให้ปิดประกาศโดยเปิดเผยไม่น้อยกว่าสามสิบวัน   ซึ่งคณะกรรมการติดตามและประเมินผลแผนพัฒนาเทศบาล  ได้รายงานผลการติดตามและประเมินผลแผนพัฒนาเทศบาล   ประจำปีงบประมาณ  พ.ศ.๒๕๕๓   พร้อมแจ้งปัญหาและอุปสรรค   ตลอดจนข้อเสนอแนะในการวางแผนพัฒนาเทศบาลให้ผู้บริหารเทศบาลทราบ   เป็นที่เรียบร้อยแล้ว


ดังนั้น  เพื่อให้การปฏิบัติงานเป็นไปตามรัฐธรรมนูญแห่งราชอาณาจักรไทย  พุทธศักราช  ๒๕๕๐  มาตรา  ๒๘๗  วรรค  ๓  และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น  พ.ศ.๒๕๔๘  ข้อ ๓๐(๕)  กระผม จึงขอรายงานผลการติดตามและประเมินผลแผนพัฒนาเทศบาลตำบลทอนหงส์  ประจำปีงบประมาณ  พ.ศ.๒๕๕๓  ต่อสภาเทศบาลตำบลทอนหงส์เพื่อโปรดทราบรายละเอียดขอเรียนสรุป  ดังนี้


ตามแผนพัฒนาเทศบาลสามปี  (พ.ศ.๒๕๕๓ - ๒๕๕๕)  มีโครงการที่ปรากฏอยู่ในแผน   แยกตามยุทธศาสตร์  ดังต่อไปนี้


๑. ยุทธศาสตร์การพัฒนาด้านโครงสร้างพื้นฐาน  ปรากฏในแผนพัฒนา  ๓  ปี
(พ.ศ.๒๕๕๓ - ๒๕๕๕)  มีจำนวนทั้งสิ้น  ๖๐  โครงการ  สำหรับในปี  ๒๕๕๓  มีจำนวน  ๓๕  โครงการ


๒. ยุทธศาสตร์การพัฒนาด้านเศรษฐกิจและสังคม  ปรากฏในแผนพัฒนา  ๓  ปี
(พ.ศ.๒๕๕๓ - ๒๕๕๕)  มีจำนวนทั้งสิ้น  ๓๖๒  โครงการ  สำหรับในปี  ๒๕๕๓  มีจำนวน  ๑๑๑  โครงการ


๓. ยุทธศาสตร์การพัฒนาด้านการเมืองการบริหาร  ปรากฏในแผนพัฒนา  ๓  ปี
(พ.ศ.๒๕๕๓ - ๒๕๕๕)  มีจำนวนทั้งสิ้น  ๗๕  โครงการ  สำหรบในปี  ๒๕๕๓  มีจำนวน  ๒๗  โครงการ


๔. ยุทธศาสตร์การพัฒนาด้านสิ่งแวดล้อมและการจัดการทรัพยากรธรรมชาติ
ปรากฏในแผนพัฒนา  ๓  ปี  (พ.ศ.๒๕๕๓ - ๒๕๕๕)  มีจำนวนทั้งสิ้น  ๓๕  โครงการ  สำหรับในปี  ๒๕๕๓  
มีจำนวน  ๑๑  โครงการ


เทศบาลสามารถดำเนินการได้ตามแผนพัฒนาเทศบาลสามปี  (พ.ศ.๒๕๕๓ - ๒๕๕๕)  
ในปีงบประมาณ  พ.ศ.๒๕๕๓  ดังนี้


๑. ยุทธศาสตร์การพัฒนาด้านโครงสร้างพื้นฐาน
ในปีงบประมาณ  พ.ศ.๒๕๕๓  สามารถดำเนินการได้  จำนวน  ๔  โครงการ


๒. ยุทธศาสตร์การพัฒนาด้านเศรษฐกิจและสังคม
ในปีงบประมาณ  พ.ศ.๒๕๕๓  สามารถดำเนินการได้  จำนวน  ๔๒  โครงการ


๓. ยุทธศาสตร์การพัฒนาด้านการเมืองการบริหาร
ในปีงบประมาณ  พ.ศ.๒๕๕๓  สามารถดำเนินการได้  จำนวน  ๘  โครงการ


๔. ยุทธศาสตร์การพัฒนาด้านสิ่งแวดล้อมและการจัดการทรัพยากรธรรมชาติ
ในปีงบประมาณ  พ.ศ.๒๕๕๓  สามารถดำเนินการได้  ๒  โครงการ


รวมทั้งสิ้น  ๕๖  โครงการ
/ ปัญหา..........
ปัญหา/อุปสรรคและข้อเสนอแนะในการติดตามและประเมินผลโครงการตามแผนพัฒนา  ในรอบปีงบประมาณ  พ.ศ.๒๕๕๓  ของคณะกรรมการติดตามและประเมินผลแผนพัฒนาเทศบาลตำบลทอนหงส์  มีดังต่อไปนี้
ปัญหาและอุปสรรคในการปฏิบัติงาน


๑. จำนวนงบประมาณมีจำกัด  ไม่เพียงพอต่อการดำเนินงาน


๒. ประชาชนไม่ให้ความร่วมมือในบางโครงการ


๓. ขาดบุคลากรที่มีความชำนาญงานในบางเรื่อง  เช่น  งานกองสาธารณสุข
ข้อเสนอแนะ


๑. ใช้งบประมาณอย่างคุ้มค่า  โดยวิเคราะห์ถึงปัจจัยต่าง ๆ  ที่มีผลต่อการดำเนินงานเพื่อให้เกิดประโยชน์ต่อชุมชนอย่างแท้จริง


๒. ควรสนับสนุนส่งเสริมให้พนักงานเทศบาลเข้ารับการฝึกอบรมในหลักสูตรต่าง ๆ  ตามอำนาจหน้าที่เพื่อให้การปฏิบัติงานมีประสิทธิภาพและประสิทธิผล


๓. ในการดำเนินงานตามแผนพัฒนาเทศบาล  ควรเตรียมความพร้อมและประสานการทำงานให้เสร็จเรียบร้อยก่อนดำเนินการ  ตลอดจนการวางแผนงานควรวิเคราะห์ปัจจัยต่าง ๆ  ให้ครอบคลุมเพื่อประกอบ
การตัดสินใจในการดำเนินงานได้อย่างถูกต้องต่อไป


๔. ให้เพิ่มบุคลากรเฉพาะงาน  เช่น  งานกองสาธารณสุข  ไม่มีเจ้าหน้าที่รับผิดชอบโดยตรงทำให้ขาดประสิทธิภาพ  และประสิทธิผลในการดำเนินงาน


จึงเรียนมาเพื่อโปรดทราบ
                         
(ลงชื่อ)        อมร  แคล้วภัย
    (นายอมร  แคล้วภัย)
    นายกเทศมนตรีตำบลทอนหงส์
นายกมล  บุญงาม
-
สมาชิกท่านใด  ประสงค์ที่จะแสดงความคิดเห็นหรือเสนอแนะ  ขอเชิญครับ...

ประธานสภาเทศบาล

ที่ประชุม

-
ไม่มี
ระเบียบวาระที่  ๔
เรื่อง
รายงานผลการปฏิบัติงานตามนโยบายที่ได้แถลงไว้ต่อสภาเทศบาล
ตำบลทอนหงส์  ประจำปีงบประมาณ  พ.ศ.๒๕๕๓
นายกมล  บุญงาม
-
ขอเชิญท่านนายกเทศมนตรีรายงานผลต่อสภาครับ
ประธานสภาเทศบาล
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขอรายงานผลต่อที่ประชุมสภา  ดังนี้
/ รายงานผล.........
รายงานผลการปฏิบัติงานตามนโยบายที่ได้แถลงไว้ต่อสภาเทศบาลตำบลทอนหงส์
ประจำปีงบประมาณ  พ.ศ.๒๕๕๓
.....................................
เรียน  ประธานสภาเทศบาลตำบลทอนหงส์


กระผม  นายอมร  แคล้วภัย  นายกเทศมนตรีตำบลทอนหงส์  ขอรายงานผลการปฏิบัติงานตามนโยบายที่ได้แถลงไว้ต่อสภาเทศบาลตำบลทอนหงส์  ประจำปีงบประมาณ  พ.ศ.๒๕๕๓  ตามพระราชบัญญัติเทศบาล  พ.ศ.๒๔๙๖  (ฉบับที่  ๑๓)  พ.ศ.๒๕๕๒  มาตรา  ๔๘  ทศ  วรรคห้า กำหนดให้นายกเทศมนตรีจัดทำรายงานแสดงผลปฏิบัติงานตามนโยบายที่ได้จัดแถลงไว้ต่อสภาเทศบาลเป็นประจำทุกปี  ทั้งนี้ให้ประกาศไว้โดยเปิดเผยที่สักงานเทศบาลด้วย


ดังนั้น  เพื่อให้การปฏิบัติงานเป็นไปตามพระราชบัญญัติเทศบาล  พ.ศ.๒๔๙๖  (ฉบับที่  ๑๓)  พ.ศ.๒๕๕๒  มาตรา  ๔๘  ทศ  วรรคห้า  กระผม  จึงขอรายงานผลการปฏิบัติงานตามนโยบายที่ได้แถลงไว้ต่อสภาเทศบาลตำบลทอนหงส์  ประจำปีงบประมาณ  พ.ศ.๒๕๕๓  เพื่อโปรดทราบ  รายละเอียดขอเรียนสรุป  ดังนี้



สรุปรายรับ - รายจ่าย  ปีงบประมาณ  พ.ศ.๒๕๕๓


รายรับจริงประจำปีงบประมาณ  พ.ศ.๒๕๕๓


หมวด/ประเภท
ภาษีอากร




เป็นเงิน

     ๑๖๐,๗๖๖.๑๓
บาท

ค่าธรรมเนียม  ค่าปรับและอนุญาต


เป็นเงิน

      ๒๒๐,๔๗๗.๕๕
บาท

รายได้จากทรัพย์สิน



เป็นเงิน

      ๑๕๖,๘๐๐.๕๒
บาท

รายได้เบ็ดเตล็ด




เป็นเงิน

     ๑๘๓,๕๐๐.๐๐
บาท

รัฐบาลจัดสรรให้




เป็นเงิน

๑๒,๘๐๑,๔๖๐.๒๓
บาท

เงินอุดหนุนทั่วไป




เป็นเงิน

  ๖,๙๖๒,๘๒๕.๐๐
บาท

เงินอุดหนุนทั่วไปไทยเข้มแข็ง


เป็นเงิน

  ๔,๑๕๓,๐๐๐.๐๐
บาท

เงินอุดหนุนเฉพาะกิจ  (ผู้สูงอายุ)


เป็นเงิน

     ๗๗๗,๐๐๐.๐๐
บาท

เงินอุดหนุนเฉพาะกิจ  (ผู้พิการ)


เป็นเงิน

       ๙๐,๐๐๐.๐๐
บาท




รวม


เป็นเงิน

๒๕,๕๐๕,๘๒๙.๔๓
บาท



รายจ่ายจริงประจำปีงบประมาณ  พ.ศ.๒๕๕๓



หมวด/ประเภท
เงินเดือน




เป็นเงิน

   ๔,๔๙๒,๗๖๗.๕๓
บาท

ค่าจ้างประจำ




เป็นเงิน

      ๒๕๙,๙๒๐.๐๐
บาท

ค่าจ้างชั่วคราว




เป็นเงิน

   ๑,๙๑๒,๕๓๑.๓๘
บาท

ค่าตอบแทน




เป็นเงิน

   ๑,๔๑๐,๒๖๘.๐๐
บาท

ค่าใช้สอย




เป็นเงิน

   ๒,๙๕๙,๒๘๒.๔๕
บาท
/ ค่าวัสดุ............
ค่าวัสดุ





เป็นเงิน

   ๑,๔๖๘,๕๓๐.๒๓
บาท

ค่าสาธารณูปโภค




เป็นเงิน

      ๑๘๒,๖๙๓.๑๙
บาท

เงินอุดหนุน




เป็นเงิน

      ๖๕๗,๔๐๐.๐๐
บาท

รายจ่ายอื่น




เป็นเงิน

      ๓๘๙,๑๔๕.๓๖
บาท

งบกลาง





เป็นเงิน

   ๓,๔๘๔,๕๔๗.๘๖
บาท
ค่าครุภัณฑ์




เป็นเงิน

      ๕๒๓,๔๖๓.๐๐
บาท
ค่าที่ดินและสิ่งก่อสร้าง



เป็นเงิน

   ๖,๐๔๓,๒๕๐.๐๐
บาท



รวม


เป็นเงิน

 ๒๓,๗๘๓,๗๙๙.๐๐
บาท

กิจกรรมความก้าวหน้าในรอบปีงบประมาณ  พ.ศ.๒๕๕๓


เทศบาลตำบลทอนหงส์  ได้ดำเนินโครงการตามเทศบัญญัติงบประมาณรายจ่ายประจำปี
งบประมาณ  พ.ศ.๒๕๕๓  ในเขตพื้นที่โดยได้รับความร่วมมือ  การส่งเสริมและสนับสนุนจากภาคประชาชน  ภาครัฐ  และภาคเอกชนในพื้นที่จนโครงการต่าง ๆ  ประสบผลสำเร็จด้วยดี  ก่อให้เกิดประโยชน์แก่ประชาชนทั้งในพื้นที่และพื้นที่ใกล้เคียง  โดยมีผลการดำเนินงานที่สำคัญ  ดังนี้
๑.  ยุทธศาสตร์การพัฒนาด้านโครงสร้างพื้นฐาน

๑.๑  แนวทางการพัฒนาสาธารณูปโภคและสาธารณูปการ
	ลำดับที่
	โครงการ

	๑
	โครงการติดตั้งโคมไฟฟ้าถนนสายดอนคา - หน้าทับ  และถนนสายดอนคา - วังลุง

	๒
	โครงการบุกเบิกถนนสุขาภิบาล  ๑  ซอย  ๑

	๓
	โครงการปรับปรุงถนนสายห้วยเตง  ๑

	๔
	โครงการบุกเบิกถนนจากบ้านนางส้อง  ช้างกลาง  ไปเชื่อมต่อถนนสุขาภิบาล  ๒


๒.  ยุทธศาสตร์การพัฒนาด้านเศรษฐกิจและสังคม

๒.๑  แนวทางการพัฒนา  ส่งเสริมกีฬาและนันทนาการ
	ลำดับที่
	โครงการ

	๑
	โครงการแข่งขันกีฬาชุมชนสัมพันธ์

	๒
	โครงการร่วมแข่งขันกีฬากับหน่วยงานต่าง ๆ

	๓
	โครงการแข่งขันกีฬาสีเด็กนักเรียนศูนย์พัฒนาเด็กเล็ก

	๔
	โครงการแข่งขันกีฬานักเรียน  ประชาชน  ระดับตำบล  ระดับอำเภอ  และระดับจังหวัด

	๕
	โครงการแข่งขันกีฬาชุมชนสัมพันธ์



๒.๒  แนวทางการพัฒนา  ส่งเสริมสวัสดิการสังคม
	ลำดับที่
	โครงการ

	๑
	โครงการสำรวจข้อมูล  จปฐ.  (ความจำเป็นขั้นพื้นฐาน)

	๒
	โครงการจังหวัด  อำเภอเคลื่อนที่  อำเภอพรหมคีรี

	๓
	โครงการสงเคราะห์เบี้ยยังชีพผู้สูงอายุ  คนพิการและผู้ป่วยโรคเอดส์

	๔
	โครงการส่งเสริมสุขภาพผู้สูงอายุ


/ ๒.๓   แนวทาง………..


๒.๓  แนวทางการพัฒนา  ป้องกันและควบคุมโรคติดต่อและไม่ติดต่อ
	ลำดับที่
	โครงการ

	๑
	โครงการควบคุมป้องกันโรคพิษสุนัขบ้า

	๒
	โครงการควบคุมป้องกันโรคไข้เลือดออก

	๓
	โครงการควบคุมป้องกันโรคเบาหวาน - ความดันโลหิตสูง

	๔
	โครงการควบคุมป้องกันโรคเอดส์

	๕
	โครงการสกัดนักดื่มรายใหม่

	๖
	โครงการรณรงค์และป้องกันการสูบบุหรี่ในนักเรียน  เยาวชน

	๗
	ค่าใช้จ่ายโครงการพัฒนางานสาธารณสุขมูลฐานในเขตเทศบาล


๒.๔  แนวทางการพัฒนา  ส่งเสริมการศึกษาและวัฒนธรรม
	ลำดับที่
	โครงการ

	๑
	โครงการจัดงานต่าง ๆ  ซึ่งเป็นวันสำคัญของทางราชการ

	๒
	โครงการอาหารกลางวันศูนย์พัฒนาเด็กเล็ก

	๓
	โครงการประเพณีสงกรานต์

	๔
	โครงการจัดงานประเพณีลอยกระทง

	๕
	โครงการประเพณีชักพระ

	๖
	โครงการปรับปรุงผลสัมฤทธิ์ทางการเรียนของนักเรียนระดับปฐมวัย

	๗
	โครงการจัดงานวันเด็กแห่งชาติ

	๘
	โครงการมอบเกียรติบัตรแก่เด็กปฐมวัย

	๙
	โครงการไหว้ครูศูนย์พัฒนาเด็กเล็ก

	๑๐
	โครงการสงเคราะห์ช่วยเหลือเครื่องแต่งกายแก่นักเรียนยากจนและผู้ด้อยโอกาส

	๑๑
	โครงการอาหารเสริม  (นม)  สำหรับเด็กศูนย์พัฒนาเด็กเล็ก

	๑๒
	โครงการอาหารเสริม  (นม)  สำหรับโรงเรียนชุมชนวัดทอนหงส์

	๑๓
	โครงการประกวดสิ่งประดิษฐ์และงานศิลปหัตถกรรมนักเรียน

	๑๔
	โครงการอาหารกลางวันสำหรับนักเรียนโรงเรียนชุมชนวัดทอนหงส์

	๑๕
	โครงการส่งเสริมสุขภาพ

	๑๖
	โครงการจัดงาน  “วันชาวสวน”

	๑๗
	โครงการงานประเพณีสารทเดือนสิบ

	๑๘
	โครงการแห่ผ้าขึ้นธาตุ

	๑๙
	โครงการบริการและเผยแพร่ศิลปวัฒนธรรม


/ ๒.๕ แนวทาง...........
๒.๕  แนวทางการพัฒนา  ป้องกันและบำบัดยาเสพติด
	ลำดับที่
	โครงการ

	๑
	โครงการจ้างเหมารักษาความปลอดภัย

	๒
	โครงการฝึกอบรมทบทวนและเพิ่มศักยภาพให้กับสมาชิกอาสาสมัครป้องกันภัยฝ่ายพลเรือน  (อปพร.)

	๓
	โครงการป้องกันและลดอุบัติภัยบนท้องถนนช่วงเทศกาลสงกรานต์

	๔
	โครงการป้องกันและลดอุบัติภัยบนท้องถนนช่วงเทศกาลปีใหม่

	๕
	โครงการป้องกันและปราบปรามยาเสพติด


๒.๖  แนวทางการพัฒนา  ส่งเสริมด้านการเกษตรและเพิ่มรายได้ให้กับชุมชน
	ลำดับที่
	โครงการ

	๑
	โครงการสนับสนุนกระบวนการเรียนรู้และการมีส่วนร่วมของชุมชน

	๒
	โครงการฝึกอบรมและเพิ่มประสิทธิภาพการปฏิบัติงานของคณะกรรมการชุมชน  ผู้นำชุมชน  
และสมาชิกในชุมชน


๓.  ยุทธศาสตร์การพัฒนาด้านการเมืองการบริหาร
๓.๑  แนวทางการพัฒนาบุคลากร  เครื่องมือเครื่องใช้ในการปฏิบัติงาน  ตลอดจนสร้างความปลอดภัยในชีวิตและทรัพย์สิน
	ลำดับที่
	โครงการ

	๑
	โครงการจัดทุนการศึกษาหลักสูตรครุศาสตร์บัณฑิตสาขาการศึกษาปฐมวัยสำหรับผู้ดูแลเด็ก

	๒
	โครงการฝึกอบรมและเพิ่มประสิทธิภาพในการปฏิบัติงานของผู้บริหาร  และพนักงานเทศบาล

	๓
	โครงการฝึกอบรมและเพิ่มประสิทธิภาพในการปฏิบัติงานและการบริหารจัดการองค์กรที่ดีของผู้บริหารและสมาชิกสภาเทศบาล

	๔
	โครงการประชุมประชาคมเพื่อจัดทำแผนพัฒนาสามปี

	๕
	โครงการจัดประชุมประชาคมเพื่อจัดทำแผนยุทธศาสตร์การพัฒนา

	๖
	โครงการจัดซื้อครุภัณฑ์


๓.๒  แนวทางการพัฒนา  ปรับปรุงการบริการประชาชนให้สะดวกรวดเร็วและถูกต้อง
	ลำดับที่
	โครงการ

	๑
	โครงการปรับปรุงและเพิ่มประสิทธิภาพการให้บริการประชาชน

	๒
	โครงการจ้างองค์กรหรือสถาบันที่เป็นกลางเพื่อเป็นผู้ดำเนินการสำรวจความพึงพอใจของผู้รับบริการ


/ ๔. ยุทธศาสตร์.........
๔.  ยุทธศาสตร์การพัฒนาด้านสิ่งแวดล้อมและการจัดการทรัพยากรธรรมชาติ

๔.๑  แนวทางการพัฒนา  บำบัดและฟื้นฟูทรัพยากรธรรมชาติ
	ลำดับที่
	โครงการ

	๑
	โครงการปรับปรุงภูมิทัศน์


๔.๒  แนวทางการพัฒนา  สร้างจิตสำนึกในการรักษาสิ่งแวดล้อม

	ลำดับที่
	โครงการ

	๑
	โครงการรณรงค์ลดภาวะโลกร้อน




จึงเรียนมาเพื่อโปรดทราบ
      (ลงชื่อ)     อมร  แคล้วภัย
(นายอมร  แคล้วภัย)
นายกเทศมนตรีตำบลทอนหงส์
นายกมล  บุญงาม
-
สมาชิกท่านใด  ประสงค์ที่จะแสดงความคิดเห็นหรือเสนอแนะ  ขอเชิญครับ..
ประธานสภาเทศบาล
ที่ประชุม

-
ไม่มี
ระเบียบวาะที่  ๕
เรื่อง
ญัตติอื่น ๆ  
นายกมล  บุญงาม
-
สมาชิกท่านใด  จะอภิปรายหรือแสดงความคิดเห็นเรื่องอื่น ๆ  บ้าง  
ประธานสภาเทศบาล
ขอเชิญครับ...
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล
ดิฉัน  นางสมบุญ  เดชทัพ  เลขานุการสภาเทศบาลตำบลทอนหงส์

ขอเรียนถามท่านประธานสภาถึงคณะผู้บริหารของเทศบาลตำบลทอนหงส์  เกี่ยวกับโครงการน้ำประปาที่เราได้ขอจ่ายขาดเงินสะสมไปแล้วในการประชุมสภาเมื่อวันที่  ๕  สิงหาคม  ๒๕๕๓  การทำโครงการสองโครงการ  คือ  การเจาะบ่อบาดาลที่วัดวังลุงและมีแผนที่จะสร้างประปาขนาดใหญ่ที่สระน้ำของเทศบาล ซึ่งอยู่ในบริเวณพื้นที่ของนากลาง  อยากทราบว่าตอนนี้ทางคณะผู้บริหารได้ดำเนินการไปถึงไหนแล้ว  เพราะจะเข้าสู่ช่วงฤดูแล้งแล้ว  ขอบคุณค่ะ
นายสมิง  รักขพันธ์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสมิง  รักขพันธ์  สมาชิกสภาเทศบาลตำบลทอนหงส์

กระผมขอเรียนถามสั้น ๆ  สองเรื่องผ่านท่านประธานถึงฝ่ายที่รับผิดชอบ  กรณีที่ชาวบ้านมาร้องเรียน  เรื่อง  บ่อดินที่เขาหลาไม่ทราบว่าตอนนี้ผู้รับผิดชอบดำเนินการไปถึงไหนแล้ว  เพราะว่าทางฝ่ายผู้รับเหมาเขาบอกว่ารอให้ฝนทิ้งช่วง  แต่ไม่ทราบว่า ความหมายของผู้รับเหมาฝนทิ้งช่วงนี้ดำเนินการได้ตอนไหน  เพราะระยะเวลาที่กำหนดไว้ประมาณเดือนมีนาคมแต่ผู้ที่เดือดร้อนคือชาวบ้าน  กระผมขอฝากท่านประธานถึงผู้รับผิดชอบด้วย
/ อีกเรื่องหนึ่ง........


อีกเรื่องหนึ่งเรื่องเตาเผาขยะ  ก่อนหน้านี้มีเพื่อนสมาชิกทวงถามเรื่องเตาเผาขยะว่าจะซื้อเมื่อไร  หลังจากนั้นทางเทศบาลได้ดำเนินการจัดซื้อมา  แต่ตอนนี้นำมาตั้งไว้นานแล้ว   ชาวบ้านที่ผ่านไปผ่านมาเขาถามกระผมและถามเพื่อนสมาชิกว่าเขาดำเนินการอย่างไร  กระผมก็ไม่ทราบว่าตอนนี้เรื่องเตาเผาขยะดำเนินการไปถึงไหนแล้วหรือได้ตรวจรับแล้วยังและจะได้เผาเมื่อไร  เพราะว่าขยะที่เอาไปทิ้งตอนนี้กำลังจะปิดเตาเผามิดอยู่แล้ว  กระผมขอเรียนถามสั้น ๆ  ถึงผู้รับผิดชอบด้วย  ขอบคุณครับ
นายรมย์  อิวิโส
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายรมย์  อิวิโส  สมาชิกสภาเทศบาลตำบลทอนหงส์

กระผมมีอยู่สองเรื่อง  ขอฝากท่านประธานและคณะผู้บริหารด้วย  เรื่องที่หนึ่งเกี่ยวกับการทำงานของเจ้าหน้าที่บางคนที่ชาวบ้านมาติดต่อประสานงาน  บางเรื่องชาวบ้านมาติดต่อเจ้าหน้าที่บางคนไม่ได้บอก  กระผมยกตัวอย่างเรื่องที่ผ่านมา  กรณีที่ต้นไม้ล้มทับบ้านของนายสมใจ  ยิ่งประสิทธิ์   เขามาติดต่อประสานงานว่าต้องเอาหลักฐานอะไรบ้าง  ใบเสร็จต้องเอาหรือไม่   เจ้าหน้าที่บางคนเขาบอกว่าต้องเอาสำเนาบัตรประชาชนหรือใบเสร็จมายื่นต่อเทศบาล   แต่บางคนเขาบอกว่าไม่ต้องเอามา  การมายื่นเรื่องชาวบ้านบางคนเขาไม่รู้ว่าจะต้องเอาหลักฐานอะไรบ้าง   จนกระทั่งต้องมาติดต่อสามสี่ครั้ง  ผลปรากฏว่ายังไม่รู้เลยว่าจะต้องเอาอะไรมายื่นเป็นหลักฐานในการเบิกเงินบ้าง  กระผมขอฝากท่านประธานและคณะผู้บริหารด้วย   เจ้าหน้าที่บางท่านแสดงว่าไม่รู้อะไรเลย  การมายื่นหลักฐานต่อเทศบาลมีอะไรบ้างไม่ได้ชี้แนะนำเลย  การมายื่นหลักฐานต่อเทศบาลของเราต่อไปน่าจะให้ชัดเจนกว่านี้  กระผมเอาใบเสร็จมาให้เขาบอกว่าไม่ต้องเอา  ต่อมานายสมใจ  ยิ่งประสิทธิ์  มาบอกว่าต้องเอาใบเสร็จมายื่นด้วย   เพราะฉะนั้นตรงนี้กระผมขอฝากท่านประธานถึงคณะผู้บริหารด้วยว่าเวลาชาวบ้านมาติดต่อประสานงานต่อไปน่าจะชี้แนะนำให้เสร็จเลยไม่ต้องมาหลายวันน่าจะให้ดีกว่านี้จะส่งผลเสียหายต่อเทศบาล


เรื่องที่สอง  กระผมขอถามเรื่องป้ายของเทศบาล  ตอนนี้ยังไม่ได้ติดไฟอยู่   สองสามป้าย  เมื่อวันก่อนกระผมได้ปรึกษาครั้งหนึ่งแล้วทางคณะผู้บริหารบอกว่ากำลังดำเนินงานอยู่


เรื่องที่สาม  เกี่ยวกับการทำงานของคนงานของเทศบาล  เรื่องการอยู่เวรยาม  กระผมเห็นว่าไม่ค่อยรับผิดชอบกันเท่าไร  กระผมเห็นวันนั้นตอนไฟไหม้ในเขต  อบต.  เขาได้แจ้งมาทางเทศบาลของเรา  แล้วผู้รับผิดชอบต่อหน้าที่การอยู่เวรยามมีชาวบ้านพูดกันอยู่หลายคน  ทั้งผู้รับผิดชอบขับรถและมีหน้าที่การทำงานของบางคน  ไม่ค่อยรับผิดชอบ  เพราะฉะนั้นกระผมขอฝากท่านประธานและคณะผู้บริหารด้วยเกี่ยวกับความรับผิดชอบของคนงานบางคน
นายสยาม  นิลพัฒน์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
รองประธานสภาเทศบาล
กระผม  นายสยาม  นิลพัฒน์  รองประธานสภาเทศบาลตำบลทอนหงส์

ขอเรียนผ่านท่านประธานสภาถึงคณะผู้บริหารด้วย  ตอนนี้เสียงตามสายซ่อมแล้วได้ยินเสียงเปิดแล้ว  แต่ว่าในซอยหมื่นชิตเป็นจุดที่ประชาชนอยู่มากแต่ไม่ได้ยินเสียงตามสาย  อยากจะขอเพิ่มอีกสักหนึ่งจุด  ขอบคุณครับ
/ นายสมแสง..........
นายสมแสง  บุญคล่อง
-
กราบเรียนท่านประธานสภาที่เคารพและสมาชิกผู้ทรงเกียตริทุกท่าน
สมาชิกสภาเทศบาล
กระผม  นายสมแสง  บุญคล่อง  สมาชิกสภาเทศบาลตำบลทอนหงส์

วันนี้กระผมขอเสนอแนะสองเรื่อง  เมื่อตอนเช้ากระผมเห็นป้ายโฆษณาของเราว่างเปล่าอยู่  ตอนนี้ใกล้จะถึงปีใหม่แล้ว  กระผมคิดว่าน่าจะอวยพรปีใหม่หรือรณรงค์  ๗  วันอันตราย     ก็ได้


อีกเรื่องหนึ่ง  วิสาหกิจชุมชนกองทุนออมทรัพย์เพื่อการผลิตบ้านดอนคาเป็นศูนย์การเรียนรู้ระดับประเทศ  เพราะอีกเดือนสองเดือนข้างหน้าทางจังหวัดจะมาดูงานกันหลายท่าน  กระผมคิดว่าเทศบาลน่าจะดำเนินการติดตั้งรูปพระบรมฉายาลักษณ์แบบถาวรไม่ต้องเคลื่อนย้ายอยู่


อีกเรื่องหนึ่ง  ป้ายประชาสัมพันธ์หน้าเทศบาล  กระผมเห็นแล้วไม่น่าชวนอ่านเลย  กระผมคิดว่าน่าจะใช้แบบแก้วเลื่อนดีกว่า  ขอบคุณครับ
นายวีรศักดิ์  จุลรัตน์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายวีรศักดิ์  จุลรัตน์  สมาชิกสภาเทศบาลตำบลทอนหงส์

ถนนหน้าบ้านนายปรีชา  เมื่อวันก่อนที่ว่ามีรอยแตกรอยร้าว  กระผมให้เขามาแจ้งกับทางเทศบาลแต่ทางเทศบาลไปซ่อมล่าช้ามาก  กระผมบอกชาวบ้านว่าเทศบาลไม่มีงบประมาณในการซ่อมแซมถ้าชาวบ้านอยากทำก็ทำเอาเองเลย  กระผมบอกให้ชาวบ้านรวบรวมเงินมาซ่อมถนน  แต่พอถึงเวลาความล่าช้าทางเทศบาลก็ไปซ่อมได้แต่ซ่อมยังไม่เรียบร้อย  มีความกว้างประมาณ  ๔ - ๕  เมตร  กระผมอยากให้ทางเทศบาลจ้างผู้รับเหมาและทำถนนใหม่  กระผมคิดว่าตรงนั้นนิดเดียวไม่เยอะถ้าไม่มีงบประมาณกระผมจะบอกชาวบ้านให้รวบรวมเงินซ่อมกันเอง  ขอบคุณครับ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี
กระผม  นายอมร  แคล้วภัย  นายกเทศมนตรีตำบลทอนหงส์

ต้องขอขอบคุณท่านสมาชิกสภาเทศบาลตำบลทอนหงส์ทุก ๆ  ท่านที่เป็นห่วงเป็นใยเทศบาลของเรา  เพื่อให้เทศบาลของเราจะได้พัฒนาไปในทางที่ดีและเพื่อพี่น้องประชาชนในเขตเทศบาลทั้งหมด

-
กระผมขอตอบเริ่มจากของคุณสมบุญ  เดชทัพ  เรื่องการจ่ายขาดเงินสะสมโครงการประปาที่สระน้ำเทศบาลและเจาะบ่อบาดาลที่วัดวังลุง  ตอนนี้การเจาะบ่อบาดาลที่วัดวังลุงได้ผู้รับจ้างแล้วมาทำสัญญาแล้วหรือยังกระผมไม่ทราบ  ตรงนี้ยังไม่ได้รับรายงาน  โครงการประปาที่สระน้ำเทศบาลตอนนี้ได้ผู้รับจ้างแล้วด้วยระบบ อี-อ๊อกชั่น  เพราะฉะนั้นจะดำเนินการในอาทิตย์นี้ ๆ  เริ่มประกาศ  เราต้องประกาศ   อี-อ๊อกชั่น  เพราะสองล้านขึ้นไป

-
เรื่องของคุณสมิง  รักขพันธ์  เรื่องบ่อดินเราได้ทำการตกลงกับผู้รับจ้างไม่เกินเดือนเมษายนนี้แต่ทางเทศบาลไม่ได้นิ่งนอนใจ   กระผมมอบหมายให้ฝ่ายช่างติดต่อประสานงานกับผู้ประกอบการ  เมื่อใดแห้งแล้งดีจะดำเนินการให้ตอนนี้ถือว่าเปียกอยู่  กองช่างกำลังเจรจาอยู่กับผู้รับเหมา  กระผมมอบหมายให้กองช่างดำเนินการอยู่
/ เรื่องเตาเผาขยะ.......

-
เรื่องเตาเผาขยะ  ตอนนี้นำมาตั้งไว้แล้วแต่ยังไม่ได้ตรวจรับ  ยังไม่ได้ผ่านกระผมเขาว่ายังไม่เสร็จยังต้องเผาดูและตรวจควันน้ำหนักตามที่เราได้ประกาศไว้  เพราะฉะนั้นต้องสอบถามกองช่างอีกครั้งหนึ่ง

-
เรื่องของคุณรมย์  อิวิโส  เกี่ยวกับการทำงานของเจ้าหน้าที่บางครั้งกระผมต้องยอมรับว่าเจ้าหน้าที่ของเราบกพร่องไป  วันพรุ่งนี้กระผมจะเชิญเจ้าหน้าที่มาพูดคุยเพื่อปรับปรุงให้ประสิทธิภาพประสิทธิผลของเราดีขึ้น   กระผมยอมรับว่าชาวบ้านเขาไม่รู้ว่าจะต้องทำอะไรบ้าง  มีขั้นตอนอย่างไร   เจ้าหน้าที่ของเราต้องรับผิดชอบต้องบอกว่ามีอะไรบ้าง   และนโยบายของกระผมคืออำนวยความสะดวกยิ้มแย้มแจ่มใสกับผู้มาติดต่อราชการและต้องถูกต้องและรวดเร็ว  คุยกันเหมือนพี่เหมือนน้อง  กระผมขอขอบคุณที่ได้นำมากล่าวในที่ประชุมนี้

-
เรื่องป้ายตอนนี้สายไฟเรายังซื้อไม่ได้เดือนมกราคมคงจะซื้อได้  อุปกรณ์ต่าง ๆ  ต้องซื้อภายในสามเดือนไว้แล้วเพราะว่าสองป้ายเราต้องใช้สายไฟเยอะ  สายไฟจากป้ายไปเสาไฟหลายร้อยเมตร  เดือนมกราคมจะดำเนินการขอฝากกองช่าง  

-
เรื่องการอยู่เวรยามมีความสำคัญมีอะไรต้องรับผิดชอบ  แต่สำหรับไฟไหม้แถวโมคลานรองจรูญได้ไปมาและอาจจะวิทยุเพราะตอนนี้เราไม่มียามเราให้พนักงานของเราอยู่  แต่ถ้าไม่มีใครอยู่เลยช่วยแจ้งมายังกระผมด้วย  กระผมจะได้เข้ามาสอบสวนว่าเขาได้อยู่เวรหรือไม่   ขอขอบคุณที่ช่วยกันดูแล   กระผมเองยอมรับดูแลไม่ทั่วถึงบางครั้งวันเสาร์วันอาทิตย์กระผมอยู่บ้าน  ถ้าวิทยุมาไม่เจอใครช่วยแจ้งกระผมด้วยจะได้สอบสวน  เรื่องการปฏิบัติหน้าที่ต้องรับผิดชอบใครเข้ามาอยู่ในเทศบาลต้องมีระเบียบ  ต้องปฏิบัติตามคำสั่งผู้บังคับบัญชา
-
เรื่องของคุณสยาม  นิลพัฒน์  เสียงตามสายกระผมจะไปดูว่าเป็นครุภัณฑ์หรือสิ่งก่อสร้างหรือวัสดุ  ถ้าเป็นวัสดุเราซื้อได้แต่ถ้าเป็นครุภัณฑ์เราต้องเข้าที่ประชุมสภาเทศบาลก่อน  ขยายเขตเสียงตามสายเพื่อให้ประชาชนได้รับรู้ข่าวสารให้เข้าไปในชุมชน  ตอนนี้อยู่นอกชุมชนอยู่ริมถนนอยากให้เข้าไปทั่วถึง  ตอนนี้ถ้าเสียงตามสายไม่ได้ยินช่วยบอกด้วยหรือโทรศัพท์มา   เพราะตอนนี้เราซ่อมเสร็จไปเรียบร้อยแล้ว  แต่ตรงไหนที่ว่ามันไม่มีสัญญาณหรือเสียอยู่เผื่อกระผมและคณะผู้บริหารไม่ได้เห็น  ต้องให้สมาชิกร่วมด้วยช่วยกันดูแลและมาบอกว่าตรงไหนเสียเราจะได้ดำเนินการ
-
เรื่องของคุณสมแสง  บุญคล่อง  เรื่องป้ายอวยพรเรากำลังจะขึ้นคำอวยพร    ในวันนี้  ป้ายมาเรียบร้อยแล้วถือว่ายังไม่ล่าช้าจนเกินไป



-
เรื่องวิสาหกิจชุมชนยอมรับว่าเป็นสิ่งที่ดีของหมู่บ้านเรา  ถือว่าเป็นที่เชิดหน้า
ชูตาของเทศบาลของเรา  เรื่องให้ติดตั้งพระบรมฉายาลักษณ์แบบถาวรต้องไปคิดดูก่อน  เพราะว่าเป็นครุภัณฑ์หรือสิ่งก่อสร้าง  แต่ถ้าเป็นถนนใหญ่เราสร้างได้เลยเทศบาลเราอยู่ติดถนนเล็กถนนซอย  ถามว่าดีไหมยอมรับว่าดีขอรับไว้ต้องปรึกษาหารือ
/ เรื่องของ...........
· เรื่องของคุณวีรศักดิ์  จุลรัตน์  เรื่องหลุมบนถนนหน้าบ้านนายปรีชา     
ต้องยอมรับว่าเป็นฤดูฝนเราพยายามไปดำเนินการให้  จะเอาลาดยางไปทิ้งเพราะมันชื้นอยู่กองช่างบอกว่าถ้าเราเอาแคบตอลสำเร็จไปน้ำแซะมันจะไม่อยู่  แต่พอเริ่มแห้งกองช่างได้ไปดำเนินการแล้วให้ถาวรคงไม่ถาวร  ตรงนั้นกระผมคิดว่าถ้าจะทำจริงจังต้องมีงบประมาณเหมือนที่คุณวีรศักดิ์บอกต้องให้ช่างลาดยางทับไปเลยประมาณ  ๕๐  เมตร  ต้องเข้าในครุภัณฑ์และสิ่งก่อสร้างหรือจะจ่ายขาดเงินสะสมค่อยว่ากันอีกที  กระผมดูอยู่และยอมรับเพราะเป็นถนนที่พังทั้งแถบถ้าซ่อมจะหลุดอยู่เรื่อย ๆ    เพราะฉะนั้นถ้าเราปูทับเหมือนที่เราปูจากดอนคาไปทางหน้าทับน่าจะดีกว่าและถาวรกว่า  ถ้าซ่อมเราจะต้องซ่อมทุกปีบางทีเดือนละครั้ง  กระผมขอรับไว้และขอขอบคุณที่ท่านได้เข้ามาพูดคุยเป็นสิ่งที่ดี  ถ้าลาดยางดีกว่าเราไปซ่อม  เราจะดำเนินการต่อไปมีอะไรที่จะให้ทางเทศบาลดำเนินการให้มาพูดคุยกับเทศบาล  ถ้ามีงบประมาณกระผมไม่ปฏิเสธ  ขอขอบคุณทุกท่านที่ได้เป็นห่วงเทศบาลของเรา   ทุกคนที่เข้ามาเป็นสมาชิกล้วนแต่มาจากพี่น้องประชาชน  กระผมเองก็มาจากพี่น้องประชาชนเพื่อให้พี่น้องประชาชนอยู่ดีมีสุข  ขอบคุณครับ
นายอภิชาติ  บุญเนือง
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายอภิชาติ  บุญเนือง  สมาชิกสภาเทศบาลตำบลทอนหงส์
การแก้ปัญหาความเดือดร้อนของพี่น้องในเขตเทศบาล   เรื่องถังกรองน้ำมีอยู่หลายแห่งแล้วแต่ยังไม่เกิดผลสำเร็จเท่าไร   กระผมมีความคิดขึ้นมาอย่างหนึ่งว่าถังที่เป็นงบประมาณของ อบจ. น้ำที่นำมาใส่ถังเป็นน้ำที่มาจากน้ำตกบ้านวังลุงไม่เพียงพอ  คือเขาให้ท่อ  ๔  นิ้วมาพอคิดตรงนี้การแก้ปัญหา  กระผมคิดว่าน่าจะขึ้นไปสำรวจบนลำห้วยสวนอีกทางหนึ่ง  กระผมคิดว่าน่าจะใช้ท่อ  ๒  นิ้ว เผื่อจะได้ใช้ถังกรองน้ำสักที  ถ้าเอามาวางไว้ในพื้นที่เทศบาลกระผมคิดว่าถังกรองน้ำเข้าเทศบาลไม่ได้แล้วมันสร้างกันมาหลายสมัยแล้ว  ขอบคุณครับ
นายรมย์  อิวิโส

-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผมขอย้ำเรื่องการทำงานนิดหนึ่ง  วันนั้นกระผมยังติดใจอยู่นิดหนึ่งเรื่องที่ไฟไหม้
ในเขต  อบต.  กระผมอยากทราบว่าวันนั้นใครเป็นผู้รับผิดชอบวันที่ท่านรองจรูญได้ขับรถไปเอง  ไม่ทราบว่าพนักงานขับรถไปไหน  หรือผู้รับผิดชอบไม่อยู่เวรยามในวันนั้น  กระผมอยากทราบว่าสาเหตุเกิดจากอะไร  ใครมาทำหน้าที่และวันนั้นผู้รับผิดชอบไปไหนอยู่ไหนถึงไม่มาทำหน้าที่ตรงนั้น  ขอย้ำตรงนี้  ขอบคุณครับ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี

กระผมขอตอบเรื่องของคุณอภิชาติ  บุญเนือง  เรื่องถังกรองน้ำประปา  ยอมรับว่า
หลาย ๆ ถังแล้วเป็นอนุสาวรีย์ เราพยายามตอนนี้ถ้าเป็นไปได้สำรวจลำห้วยสวนหลายแหล่งน้ำเข้ามารวมกัน  กระผมคิดว่าดีแต่จะมีแหล่งน้ำให้เราเอามาหรือเปล่าแต่ถ้ามีแหล่งน้ำตกลง  เรายอมรับว่ามันไม่ได้อยู่ต้นน้ำทีเดียวและไม่ได้อยู่ปลายน้ำทีเดียวอยู่ระหว่างพอดี  เพราะฉะนั้นถ้าเราเอามาจากห้วยสวนได้เราค่อยไปสำรวจ
/ กันอีกครั้ง.........
กันอีกครั้งว่าเราเอาน้ำกี่นิ้วมาได้และผ่านพื้นที่ใครบ้าง  กระผมเห็นด้วยและอีกส่วนหนึ่งพอสร้างประปาที่สระน้ำเทศบาลเสร็จเรียบร้อยแล้ว  เราจะตัดจากโรงเรียนลงไป
ด้านล่างจะใช้น้ำประปาจากสระน้ำเทศบาล   ประปานี้เราจะใช้แต่บริเวณตลาดบ้านดอนคา  เขาหลาและหมื่นชิต  บริเวณวัดวังลุงเราจะใช้ท่อ  ๒  นิ้ว  โดยเจาะบ่อบาดาล  คนที่เจาะเขาขอเจาะเรื่อย ๆ  เราหาแหล่งน้ำเป็นความคิดที่ดีเป็นความคิดที่เดินหน้าไปไกล  ยอมรับชาวบ้านเพิ่มขึ้นเรื่อย ๆ  เราต้องวางแผนว่าจะหาน้ำมาจากแหล่งไหน  อยากให้เรามาร่วมด้วยช่วยกันเรารับปากประชาชนไว้แล้ว ว่าจะเข้ามาดูแลทุกข์สุขของพี่น้องประชาชน
-
สำหรับเรื่องของคุณรมย์  อิวิโส  กระผมขอมอบหมายให้ท่านรองจรูญ  ไตรเมศ  เป็นผู้ตอบเพราะรองจรูญเป็นผู้กำกับดูแลฝ่ายป้องกันภัยฝ่ายพลเรือน
นายจรูญ  ไตรเมศ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
รองนายกเทศมนตรี
กระผม  นายจรูญ  ไตรเมศ  รองนายกเทศมนตรีตำบลทอนหงส์
มีสมาชิกท่านหนึ่งได้สอบถามเรื่องไฟไหม้  ต้องขออนุญาตที่ขณะนี้กระผมจำพื้นที่ไม่ได้  วันนั้นผู้อยู่เวรยาม  คือ  คุณประทีป  ผกากรอง  กระผมขอยืนยันและไปตรวจสอบหลักฐานได้และในวันนั้นที่ไฟไหม้มีเวรสำนักงาน   คือ  นางสาวกัญญารัตน์  โชติอัคคี  ได้โทรไปหากระผมบอกว่าไฟไหม้ที่อ้ายคู  กระผมบอกว่าให้โทรกลับไปบอกพิกัดถ้าบอกว่าไฟไหม้ที่อ้ายคูกระผมไปไม่ถูก   ประสานกันเลยรู้ว่าเป็นหมู่ที่ ๖  ของพื้นที่อำเภอท่าศาลา  กระผมสอบถามเรียบร้อยแล้วให้นายประทีป  ผกากรอง   ติดเครื่องรถไว้เพราะเครื่องรถสิบล้อต้องติดทิ้งไว้ประมาณ  ๕  นาที   จึงจะไปได้ไม่ใช่ว่าติดเครื่องแล้วไปได้เลย  กระผมยืนยันว่ากระผมได้ไปกับนายประทีป  แล้ววันนั้นกระผมเป็นคนขับรถดับเพลิงเองให้นายประทีปนั่งข้าง  กระผมได้ไปถึงสถานที่ไฟไหม้เรียบร้อยพร้อม ๆ  กับเทศบาลตำบลพรหมโลกเราไม่ได้ล่าช้าและกระผมยืนยันว่าวันนั้นไปตรวจสอบได้เวรคือนายประทีป  ผกากรอง  เพราะเรามีหลักฐานการอยู่เวรทุกครั้ง  วันนั้นมีสมาชิกท่านหนึ่งวิทยุเข้ามาหากระผม   กระผมกำลังขับรถไม่สามารถตอบวิทยุได้เพราะกระผมรีบและขอยืนยันว่าเวรยามในวันนั้นถูกต้องทุกประการ  ขอบคุณครับ
นายรมย์  อิวิโส

-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผมอยากถามว่าพนักงานขับรถคือใครและคนที่รับผิดชอบขับรถวันนั้นคือใคร  
ไม่ใช่ว่าเหตุเกิดแล้วท่านรองนายกขับรถไม่มีผู้รับผิดชอบ  ไม่มีคนขับรถไม่ใช่ว่าเหตุเกิดแล้วท่านนายกขับเอง  ท่านรองนายกขับเอง  กระผมถามอย่างนั้นจุดประสงค์ของกระผม  ผู้รับผิดชอบตรงนั้นไม่อยู่กระผมไม่ว่าแต่ผู้รับผิดชอบขับรถเป็นใครวันนั้นที่ไมอยู่ไม่ได้ขับรถไปและท่านรองนายกไปขับรถเองตรงนั้นกระผมไม่ว่า  แต่กระผมอยากรู้ว่าใครเป็นผู้รับผิดชอบขับรถวันนั้น  เพราะหน้าที่ของผู้รับผิดชอบในการขับรถมันมีอยู่แล้ว  กระผมอยากถามตรงนั้น  ขอบคุณครับ
/ นายวีรศักดิ์.........
นายวีรศักดิ์  จุลรัตน์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
เรื่องของคุณอภิชาติ  บุญเนือง  เรื่องถังน้ำประปาที่  อบจ.  บริจาค  กระผมคิดว่า
ผู้บริหารสมควรให้ผู้รับเหมาหรือคนที่ชำนาญการเรื่องประปาเข้ามาดูเราจะได้ไม่สิ้นเปลืองงบประมาณ   น้ำจะขึ้นอย่างไรตรงนั้นกระผมดูแล้วปัญหามันไม่ยาก  แต่เราไปทำเสียเองเราไม่ชำนาญการเรื่องประปา  ถ้าเราจ้างผู้รับเหมาไปเขาทำงานน้ำไม่ขึ้นเขาไม่เบิกเงิน  แต่ถ้าเราไปดำเนินการเสียเองน้ำไม่ขึ้นเราจะเสียงบประมาณ  ขอฝากผู้บริหารว่าทำงานอะไร  ทำทีเดียวให้จบอย่าทำเป็นตอนอยู่  ขอบคุณครับ  
นายกมล  บุญงาม
-
หากไม่มีสมาชิกท่านใด  จะเสนอหรือแสดงความคิดเห็นแล้ว  
ประธานสภาเทศบาล
กระผมขอขอบคุณทุกท่าน  ขอปิดประชุม  ครับ

เลิกประชุมเวลา  ๑๑.๐๘  น.
(ลงชื่อ)          กาญดา  โกศัย           จพง.ธุรการ/ผู้บันทึกรายงานการประชุม 




   (นางสาวกาญดา  โกศัย)




(ลงชื่อ)        สมบุญ  เดชทัพ 
     เลขานุการสภาเทศบาล/ผู้ตรวจรายงานการประชุม




   (นางสมบุญ  เดชทัพ)

(ลงชื่อ)         รมย์  อิวิโส    
     ประธานกรรมการตรวจรายงานการประชุม
       

    (นายรมย์  อิวิโส)




(ลงชื่อ)       อุสาห์  จันทรภักดี          กรรมการตรวจรายงานการประชุม




  (นายอุสาห์  จันทรภักดี)

(ลงชื่อ)       สมิง  รักขพันธ์              กรรมการตรวจรายงานการประชุม




  (นายสมิง  รักขพันธ์)




(ลงชื่อ)     ภิรมย์  สูญกรรมรัตน์         เลขานุการกรรมการตรวจรายงานการประชุม



(นายภิรมย์  สูญกรรมรัตน์)

สภาเทศบาลได้รับรองรายงานการประชุมแล้ว 


 


เมื่อวันที่    ๑๐    เดือน  มีนาคม   พ.ศ.๒๕๕๔




(ลงชื่อ)        กมล  บุญงาม      ประธานสภาเทศบาล



             (นายกมล  บุญงาม)

